**Sajtóközlemény**

**Dátum:** 2018. június 21.

A Roto erősíti jelenlegi pozícióját / A VBH Mexico megvétele / Professzionális infrastruktúra / A vétel megnöveli a teljesítményt és az ügyfél-elégedettséget / Kölcsönös érdek / Minden munkavállaló megtarthatja az állását

**Roto és VBH: Partnerkapcsolati megoldás**

***Leinfelden-Echterdingen/Korntal-Münchingen - (rp)*** „Boldogok vagyunk, hogy erőteljes terjeszkedésünket ebben a latin-amerikai országban most még intenzívebben folytathatjuk.“ Így foglalja össze Dr. Eckhard Keill a Roto Frank AG új cégakvizíciójának lényegi hatását. Mint ahogy az igazgatóság elnöke és a nyílászáró-technológia divíziójának vezetője elmondta, az építőipari beszállító átveszi a VBH Mexico S.A. de C.V társaságot. A nyílászáró vasalat-rendszerek forgalmazására szakosodott pueblai székhelyű kereskedelmi cég 2018. júniusától érvényes vétele lehetőséget nyújt arra, hogy egy stabil alapokkal rendelkező és professzionális infrastruktúrát alkalmazzanak egy növekvő kereslettel jellemzett piac ellátásához.

A különösen az alumínium- és műanyagszektorban az utóbbi évek „nagyon pozitív üzleti változásai”, valamint a középtávú kedvező prognózisok a Rotot arra ösztönözték, hogy intenzívebben keresse a további személyi és logisztikai kapacitásokat. A most megtalált megoldást Dr. Keill „kitűnőnek” tartja, mivel az azonos mértékben növeli a Roto saját teljesítőképességét, valamint az ügyfél-elégedettséget is.

A vétel magában foglalja a VBH Mexico átfogó raktárfelületét csakúgy, mint a komplett alkalmazotti állományt is, ami az ügyvezetőből és 14 fő képzett szakemberből áll. A befektetés ezért megteremti a szükséges növekedési alapot a fontos latin-amerikai országban.

Victor Trenev, a VBH Holding GmbH ügyvezetője kifejti: „a stratégiai irány során a VBH erősebben koncentrál Európára, valamint a FÁK tagállamaira. Ezért a tranzakció mindkét vállalat érdekeit szolgálja. Örülünk annak, hogy hosszú távú partnerünkkel, a Rotoval együtt megtaláltuk Mexikóban ezt a jó és jövőbe mutató megoldást munkatársaink számára. Argentína után ezzel lezártuk visszavonulásunkat Latin-Amerikából, és mostantól teljes erővel Európára és a FÁK régiójára koncentrálunk. Az európai VBH társaságok az utóbbi években nagyon pozitív fejlődést mutattak és ezt a fejlődési irányt kívánják a felek folytatni.

***Kép szövege***

A VBH Mexico megvételével a Roto Frank AG fejlődési irányát erősíti a latin-amerikai országban. A nyílászáró-vasalatokra specializált kereskedelmi cég megvételével rendelkezésre áll a további fejlődéshez a szükséges professzionális infrastruktúra. A fényképen (balról) Andrzej Wyszogrodzki és Victor Trenev (a VBH Holding GmbH ügyvezetői), Dr. Eckhard Keill (Roto igazgatótanácsának elnöke) és Michael Stangier (Roto gazdasági igazgatója) a szerződés aláírásakor.

**Fotó:** Roto **VBH\_Mexico\_megvétele.jpg**

Szabadon sokszorosítható – Másolatot kérünk

**Kiadó:** Roto Frank AG • Wilhelm-Frank-Platz 1 • 70771 Leinfelden-Echterdingen • Tel. +49 711 7598 0 • Fax +49 711 7598 253 • info@roto-frank.com

**Szerkesztő:** Linnigpublic Agentur für Öffentlichkeitsarbeit GmbH • Büro Koblenz • Fritz-von-Unruh-Straße 1 • 56077 Koblenz • Tel. +49 261 303839 0 • Fax +49 261 303839 1 • koblenz@linnigpublic.de; Hamburgi iroda • Flottbeker Drift 4 • 22607 Hamburg • Tel. +49 40 82278216 • hamburg@linnigpublic.de